Taliyaha amniga degmada Ceelbuur ee maamulka Ahlu Sunna Waljamaaca Cabdi Xasan Maxamuud oo wareysi siiyay Bar-kulan ayaa sheegay in ay iska caabiyeen weerarkaas lagu soo qaaday, isagoo tilmaamay in labo ka mid ah maleeshiyada ay dileen, labo kalena ay dhaawaceen.
Dagaalka ayaa billowday markii ciidammada is bahaysanaya ay weerar ku qaadeen, saldhig ay malleeshiyadu ku lahayd deegaankaas, ugu dambaynna ay ka saareen. Wararka qaar ayaa sheegaya, in ciidammada cirka ee Maraykanka oo gacan siinaya kuwa dowladda iyo AMISOM ay ka qayb qaateen dagaalka.